ประจำเดือนไม่มา 2อาทิตย์ ตกขาวบ่อยมาก นํ้าหนักขึ้น4 กิโลตรวจชุดตรวจครรภ์แล้วพบว่า ผลเป็นผล 4 ครั้ง มีโอกาศตั้งครรภ์มั้ย
สวัสดีค่ะ ประจำเดือนที่มาช้าเกินกว่า 35 วันจากรอบก่อนไปแล้วถือว่าช้าผิดปกติ อาจมีสาเหตุมาได้จาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งการมีตกขาวบ่อย น้ำหนักขึ้นนั้น ยังไม่ได้ใช้วินิจฉัยการตั้งครรภ์ ควรต้องยืนยันด้วยผลตรวจปัสสาวะด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุเช่นความผิดปกติของมดลูกหรือรังไข่ที่อาจมีอยู่ที่ทำให้ประจำเดือนไม่มาได้ต่อไป